
Nr.20727/3.12.2024
RAPORT DE SPECIALITATE
la proiectul de hotărâre privind aprobarea Documentaţiei tehnico-economice faza Proiect Tehnic, a indicatorilor tehnico-economici și a Devizului General actualizaţi pentru obiectivul de investiţii “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”

Analizând Proiectul de hotărâre privind aprobarea Documentaţiei tehnico-economice faza Proiect Tehnic, a indicatorilor tehnico-economici și a Devizului General actualizaţi pentru obiectivul de investiţii “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”, am constatat următoarele:
În conformitate cu prevederile Codului administrativ, Consiliul Local aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii.

Din categoria documentațiilor tehnico-economice prevăzute în Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice este și documentația întocmită la nivel de Proiect Tehnic.
In cursul lunii februarie 2024 a fost predată documentația la nivel Proiect Tehnic aferentă Contractului de servicii nr.6/29.03.2023 având ca obiect Servicii de întocmire DALI, Proiect tehnic și asistență tehnică pentru investiția: “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”.
In conformitate cu Devizul General întocmit, valoarea totală a proiectului este 7.575.140,90 lei inclusiv tva, din care C+M = 4.128.435,00 lei, inclusiv tva.
Pentru realizarea investiției “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”, se dorește accesarea sursei de finanțare din cadrul Programului Regional Sud-Muntenia 2021-2027, Prioritatea 2 - O regiune cu orașe prietenoase cu mediu, Obiectivul Specific RSO 2.1 -Promovarea eficienței energetice și reducerea emisiilor de gaze cu efect de seră, Operațiunea C - Promovarea eficientei energetice si reducerea emisiilor de gaze cu efect de sera prin investitii în clădiri publice.

Menționez că pentru proiectul  mai sus menționat este întocmită documentația la nivel de Proiect Tehnic și este emisă Autorizația de Construire. Documentația la nivel Proiect Tehnic este obligatorie la depunerea Cererii de finanțare conform Ghidului Solicitantului. Termenul de depunere a Cererii de finanțare este 31 decembrie 2024. Proiectul tehnic va fi insoțit de Hotărârea de aprobare a documentației tehnico-economice și a indicatorilor tehnico economici aferenți.
Faţă de cele menţionate mai sus, consider că adoptarea unei Hotărâri a Consiliului Local privind aprobarea Documentaţiei tehnico-economice faza Proiect Tehnic, a indicatorilor tehnico-economici și a Devizului General actualizaţi pentru obiectivul de investiţii “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni” este necesară şi oportună.

